Publication: Magyar Közlöny
Issue: MK-2001-140 (Year: 2001, Number: 140)
Era: 1990-2004
Section: kell érteni, a tv. módosításáról rendelkező 1997. évi L. törvény 69. §-ának (6) bekezdésében foglaltak figyelembevételével.
Paragraph Index: 108

2. a gépjárműnek a belföldi forgalom számára való vámkezelésére, valamint — ha nemzetközi egyezmény eltérően nem rendelkezik — a külföldi állampolgár által hat hónapot meghaladó időtartamra behozott gépjármű ideiglenes behozatalban való vámkezelésére a lakóhely (tartózkodási hely) szerint illetékes területi vámszerv székhelyén működő vámhivatal, Budapesten és Pest megyében a 7. számú Vámhivatal,” „e) a Budapesten és Pest megyében megrendezésre kerülő vásárokra, kiállításokra és egyéb nemzetközi rendezvényekre (tudományos, műszaki és művészeti tanácskozásokra, társadalmi rendezvényekre, kongresszusokra) beérkező vámáruk (így különösen kiállítási áruk, reklám- és propagandaanyagok, reprezentációs és ajándéktárgyak) ideiglenes behozatalban történő vámkezelésére — az ATA igazolvány fedezete mellett beérkező vámáruk kivételével — a budapesti 9. számú Vámhivatal,” „g) a szabálysértési, illetve büntetőeljárás megállapítása szerint jogellenesen forgalomba került vámáruk utáni vám kiszabására és beszedésére a határozatot és/vagy büntetőítéletet meghozó hatóság illetékessége szerinti megyeszékhelyen működő, Budapesten és Pest megyében a 7. számú Vámhivatal,” „n) Budapesten és Pest megyében természetes személy részére érkező, nem kereskedelmi jellegű vámáru ideiglenes behozatalban és belföldi forgalom számára történő, továbbá természetes személy által kivinni, kiküldeni szándékozott áru kiviteli ellenőrzésére, ideiglenes kivitelben történő vámkezelésére — a törvény 1. §-ának 40. pontjában meghatározott forgalom kivételével — a 7. számú vámhivatal.”

Source: https://magyarkozlony.hu/hivatalos-lapok/e3002a23f7547f76286c70a3813a3fe2b43d3c55/dokumentumok/d95841684c5f954c9ea937774d45a3a3a8b64826/letoltes